laion/Wikipedia-Exotic huggingface dataset:
ნეტარი ქრისტესია

ნეტარი ქრისტესია ქრისტეფორედ წოდებული (გ. 1771) – საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 11 მაისი (24 მაისი). ნეტარი ქრისტესია, ქრისტეფორედ წოდებული, ნათლისმცემლის უდაბნოს მოღვაწე. წარმოშობით დასავლეთ საქართველოდან, სამეგრელოდან იყო. მას სიყრმითგან ღვთისთვის მსახურებისა და განდეგილობის სურვილი ჰქონდა, მაგრამ ბატონის ბრძანებითა და იძულებით ცოლი მოიყვანა და ვაჟი ეყოლა. რამდენიმე ხნის შემდეგ ქრისტესიას ცოლ-შვილი დაეხოცა. ბატონს მეორეჯერ უნდოდა მისი დაქორწინება. ნეტარმა ყურად არ იღო ბატონის ბრძანება, წავიდა მოძღვართან, თავისი გასაჭირი უამბო და რჩევა სთხოვა. მოძღვარმა ურჩია, დაეტოვებინა მაცდური წუთისოფელი და გარეჯის უდაბნოს შეჰკედლებოდა. სულიერი მოძღვრის სიტყვებით ფრთაშესხმულმა ქრისტესიამ დატოვა ყველაფერი და გარეჯში, იოანე ნათლისმცემლის უდანოში დაეყუდა. წმინდა მამამ მრავალი წელი გაატარა მორჩილებაში: წყალსა და ფიჩხს ეზიდებოდა მონასტერში, ყოველივეს მორჩილებით და გულმოდგინედ იქმოდა. მამა ქრისტესია მოხუცებული იყო, როდესაც ბერად აღიკვეცა. მას უწოდეს ქრისტეფორე. განდეგილობაში მისი ცხოვრების წესი ასეთი იყო: უდაბნოდან შვიდი კილომეტრის დაშორებით იდგა ჭური, რომელსაც ყოველდღე ავსებდა წყლით. იქვე პატარა ქოხი ჰქონდა. მის ზღურბლზე პატარა ჩარექა იყო ჩამოკიდებული. ჩარექა შორიდან ჩანდა და მოგზაურნი ქრისტესია ბერის ჭურთან იკლავდნენ წყურვილს. იქვე პატარა ბოსტანი ჰქონდა გაშენებული ნეტარ მამას მგზავრებისათვის. წმინდა ქრისტესიას რასაც მისცემდნენ, სხვასაც განუყოფდა. შემოწირული თაფლით და ხორბლით ყოველ შაბათს კოლიოს ამზადებდა სამი ჭურჭლით - ერთით - შემომწირველის მიცვალებულთათვის, მეორეთი - მონასტერში მდებარე შესვენებულ მამათათვის, მესამეთი - ყველა მართლმადიდებლისათვის. როგორც კი გაიგებდა სადმე ჩხუბის ან სიძულვილის ამბავს, წავიდოდა მოშუღლეებთან და ტკბილი სიტყვებით შერიგებისკენ მოუწოდებდა: „შვილნო, უკეთუ არა ისმენთ ჩემსა, რომელიცა თქვენის მიზეზით მოვედი აქა, წარვალ მწუხარებით სავსე და განიხარებს ეშმაკი იგი, რომელსა არა ნებავს მშვიდობა კაცთა და მოაწევს უაღრესსა განსაცდელსა თქვენ ზედა და ვითარცა მოველ მშიერ, მშიერივე წარვალ თქვენგან“. მისი მადლმოსილი ქცევა და სიტყვები გულს უთბობდა მოჩხუბრებს და შერიგებას უადვილებდა. ერთხელ მამა ქრისტესია მწუხრის ლოცვის შემდეგ სოფელში წავიდა. წმინდა ბერი სიცხის გამო დაღამების შემდეგ გაუდგა გზას. ბნელი ღამე იყო, სიარული შეუძლებელი გახდა. წმინდა ქრისტესია გაჩერდა და ილოცა. მოულოდნელად მას გამოუჩნდა რაღაც მანათობელი, რომელიც გზას უნათებდა. შეშინებულმა ბერმა ნაბიჯი ვერ გადადგა, ლოცვით შეევედრა უფალს, განსაცდელი აერიდებინა მისთვის, შემდეგ პირჯვარი გადაისახა და გზას გაუყვა. მანათობელი წინ მიუძღოდა. ასე იარა მთელი ღამე, სანამ არ მიაღწია სოფელ სართიჭალას. მისი სენაკი ვიწრო და უბადრუკი იყო. საწოლად ერთი ფიცრისგან შეკრული ტახტი ჰქონდა, საგებლად ცხვრის ტყავი, რომელიც წელამდე ძლივს წვდებოდა, სასთუმლად ქვა ედო, ტანზე ემოსა ცხვრის დაბებკილი ტყავის სამოსი, ფეხთ ქალამანი ეცვა. თუ ვინმე ტანსაცმელს მოუკითხავდა, მყის გლახაკებს მისცემდა, „თავის თავისათვის არარას ზრუნვიდა, საწუთოსათვის და ამაოსა, არამედ ყოველსავე იუნჯებდა მერმისსა მის საუკუნოისათვის“. ოთხმოც წელს გადაცილებული წმინდა ქრისტესია, ქრისტეფორედ წოდებული, აღესრულა მონასტერში, თავის კელიაში. დასაფლავებულია ეკლესიის წინ, მამათა სასაფლაოზე. ქართველი წმინდანები წმიდანთა ცხოვრება, ტომი II, თბილისი, 2001 წ.
სანდომიეჟი

სანდომიეჟი, სანდომირი (პოლ. Sandomierz) — ქალაქი პოლონეთში, შედის სვიეტოკშის სავოევოდოში. აქვს საქალაქო გმინის სტატუსი. ფართობი 28,8 კმ². მოსახლეობა 25 646 ადამიანი (2006 წ.). სანდომიეჟი წარმოადგენს რომის კათოლიკური ეკლესიის სანდომიეჟის ეპარქიის ცენტრს. ღირსშესანიშნაობებიდან აღსანიშნავია წმინდა იაკობის სახელობის კასტიოლი (ეკლესია), წმინდა იადვიგას ხევი და მოციქულ პავლეს მოქცევის სახელობის ეკლესია. ნეტარი სადოკი კაზიმირ გრელევსკი — კათოლიკე ნეტარი, წამებული. შეგიძლიათ იხილოთ მედიაფაილები თემაზე „სანდომიეჟი“ ვიკისაწყობში. ოფიციალური საიტი ↑ 1.0 1.1 საზღვარგარეთის ქვეყნების გეოგრაფიული სახელების ორთოგრაფიული ლექსიკონი, თბ., 1989. — გვ. 152.
ნიკოლოზ დვალი

წმინდა მოწამე ნიკოლოზ დვალი (გ. 1314) — საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 12 თებერვალი (25 თებერვალი). წმინდა მოწამე ნიკოლოზ დვალი მართლმორწმუნე მშობელთა შვილი იყო. ღვთისმოშიშმა დედ-მამამ იგი შობიდანვე უფალს შესწირა. თორმეტი წლის ყრმა ნიკოლოზი კლარჯეთის უდაბნოში წავიდა, იქ ბერად აღიკვეცა და დაიწყო მოღვაწეობა. შემდეგ წმინდანი იერუსალიმში წავიდა და იქ ქართველთა ჯვრის მონასტერში დაემკვიდრა. ქრისტესთვის მოწამეობრივად აღსრულების სურვილით ანთებული წმინდა ნიკოლოზი მხნედ ქადაგებდა სარწმუნოებას მუსულმანებში და თან უშიშრად ამხელდა მათ ცდომილებებს. უსჯულოებმა წმინდა ნიკოლოზი შეიპყრეს და მრავალფერი სატანჯველის შემდეგ ციხეში გამოკეტეს. ქრისტიანებმა შეძლეს და საპყრობილიდან გამოიხსნეს აღმსარებელი. წინამძღვრის ბრძანებით წმინდა ნიკოლოზი კვიპროსზე წავიდა, ქართველთა მონასტერში. იგი მოწამეობრივ აღსასრულს ევედრებოდა უფალს და წმინდა იოანე ნათლისმცემლის მიერ მიიღო გამოცხადება: დამასკოში უნდა წასულიყო. დამასკოში ჩასულმა წმინდანმა უსჯულოთა წინაშე ისევ მხნედ აღიარა ქრისტე და ამხილა მათი უგუნურება. განრისხებულმა უღმრთოებმა შეიპყრეს წმინდა აღმსარებელი, სასტიკად გვემეს და დილეგში ჩააგდეს. ქრისტიანებმა ძლივს მოახერხეს მისი გამოხსნა ტყვეობიდან. ახლად განთავისუფლებული წმინდა ნიკოლოზი კვლავ მივიდა უსჯულოთა შესაკრებელში, კვლავ ჰგმო მათი უგუნურება, რისთვისაც სასტიკად აწამეს, ხუთასჯერ დაჰკრეს შოლტი და საპყრობილეში ჩააგდეს. წმინდა მოწამე ნათლისმცემლის სასწაულებრივი გამოცხადებით განიკურნა, ორი თვის შემდეგ კი კვლავ გაათავისუფლეს. ქალაქის ამირამ შემთხვევით ნახა იერუსალიმში გასამგზავრებლად მომზადებული წმინდა ნიკოლოზი, შეიპყრო და ამირათ-ამირას, დენგიზს გაუგზავნა. დენგიზმა წმინდანს მაჰმადიანობის მიღება შესთავაზა. წმინდა ნიკოლოზმა გაბედულად აღიარა ქრისტე. ამირათ-ამირამ მისი მოკვდინება ბრძანა. სანატრელი მოწამე აღმოსავლეთით მიბრუნდა, სიხარულით მოუდრიკა მახვილს ქედი და თქვა: „დიდება შენდა, ქრისტე ღმერთო, რომელმან ღირს მყავ შენთჳს სიკვდილსა“. მახვილმა თავი წარკვეთა წმინდა ნიკოლოზს. მოჭრილმა თავმა შვიდგზის ადიდა ღმერთი და ხმა-ჰყო: „დიდება შენდა, ქრისტე ღმერთო!“ ამ სასწაულის მხილველმა სპარსელებმა წმინდანის გვამი დაწვეს. მისი წამების ადგილს სამი დღე ნათლის სვეტი ადგა. როცა წმინდა ნიკოლოზის მოძღვარმა თავისი სულიერი შვილის მოწამეობრივი აღსასრული შეიტყო, ადიდა ღმერთი და შეევედრა, გამოეცხადებინა მისთვის შეერაცხა თუ არა ნიკოლოზი წმინდა მოწამეთა შორის. ერთ დღეს, წიგნის კითხვისას, მან სასწაულებრივი გამოცხადებით იხილა ნათლითა და სურნელებით სავსე მთა და ბრწყინვალედ შემკობილი გუნდი წმინდა მოწამეთა, რომელთა შორის გამორჩეულად ბრწყინავდა დიდმოწამე გიორგი. წმინდა გიორგიმ წმინდა ნიკოლოზი იხმო: „ნიკოლოზ! გამოვედ და იხილე ბერი ესე, შენი მოძღვარი, რამეთუ მრავალნი ცრემლნი დასთხინა შენთჳს“. ნიკოლოზმა მოიკითხა მოძღვარი: „აჰა, მიხილე მეცა და ჩემი ადგილიცა და ამიერითგან ნუღარა მწუხარე ხარ ჩემთვის“, - დაამშვიდა მან იგი. წმინდა ნიკოლოზ დვალი ეწამა 1314 წლის 19 ოქტომბერს, სამშაბათს. ქართველი წმინდანები დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბილისი, 2004 წ.
Geologist

ბრაიან როს ვეიტცი (ინგლ. Brian Ross Weitz, ცნობილი მეტსახელით Geologist; დ. 26 მარტი, 1979) — ამერიკელი მუსიკოსი, ჯგუფ Animal Collective-ის წევრი. ის დაკავებულია ხმის ელექტრონული მანიპულაციებით და სემპლებით. ვეიტცი გაიზარდა ფილადელფიასა და ბალტიმორში, ამჟამად ის ვაშინგტონში ცხოვრობს. მეტსახელი Geologist შეარქვეს თავზე დამაგრებული ფარნის გამო, რომელსაც ის კონცერტების დროს ატარებს, რათა თავისი ელექტრონული ინსტრუმენტები დაინახოს. Geologist – დისკოგრაფია საიტზე MusicBrainz ↑ Animal Collective's Brian Weitz: The New Gay Interview, September 27, 2007 ↑ WNYC| WNYC's "Spinning On Air," July 30, 2004, second hour.
პილკომაიოს ეროვნული პარკი

მდინარე პილკომაიოს ეროვნული პარკი (ესპ. Parque Nacional Río Pilcomayo) — ეროვნული პარკი ჩრდილოეთ არგენტინაში, პარაგვაის საზღვართან, ფორმოსის პროვინციაში, ქალაქ ლაგუნა-ბლანკადან 5 კმ-ში. შეიქმნა 1951 წლის 29 სექტემბერს. პარკი გაწევრიანებულია რამსარის კონვენციაში. ვეგეტაცია ძირითადად სავანის ტიპისაა. არგენტინის ეროვნული პარკების სია (ესპანური) არგენტინის ეროვნული პარკების ადმინისტრაცია დაარქივებული 2010-08-19 საიტზე Wayback Machine. (ინგლისური) Fiche du parc sur le site UNEP-WCMC დაარქივებული 2007-09-30 საიტზე Archive.isCategory:Webarchive template archiveis links
პლასტიკური ხელოვნება

პლასტიკური ხელოვნება — სახვითი ხელოვნების ნაწილი, რომელიც იყენებს მატერიებს როგორიცაა საღებავი, თიხა, პლასტელინი და ა.შ. მაგალითად პლასტიკურ ხელოვნებას შეიძლება მივაკუთვნოთ მხატვრობა და სკულპტურა. შეგიძლიათ იხილოთ მედიაფაილები თემაზე „პლასტიკური ხელოვნება“ ვიკისაწყობში.
ელ-რეის ეროვნული პარკი

ელ-რეის ეროვნული პარკი (ესპ. Parque Nacional El Rey) — ეროვნული პარკი არგენტინის ჩრდილო-დასავლეთში, სალტის პროვინციაში. მდებარეობს პროვინციის დედაქალაქ სალტადან 80 კმ-ში. მისი ფართობია 441.62 კმ². პარკი შეიქმნა ადგილობრივი ეკოსისტემის დაცვისა და გარემოს გაუმჯობესების მიზნით. კლიმატი თბილია. ნალექების საშუალო წლიური ჩამონადენი 500-700 მმ-ს შეადგენს. ფლორა საკმაოდ მრავალფეროვანია, სიმაღლის ცვლასთან ერთად, მისი ხუთი დონე გამოიყოფა. რაც შეეხება ფაუნას, აღსანიშნავია ტაპირი, ყველაზე დიდი ძუძუმწოვარი სამხრეთ ამერიკაში (300 კგ). ეს ტერიტორია წარსულში დასახლებული იყო ადგილობრივი ინდიელებით, ამიტომ ბევრია არქეოლოგიური ძეგლი. არგენტინის ეროვნული პარკების სია არგენტინის ეროვნული პარკების ადმინისტრაცია დაარქივებული 2006-09-08 საიტზე Wayback Machine. [1] დაარქივებული 2007-09-28 საიტზე Wayback Machine.
ტეტრარქია

ტეტრარქია (ბერძნ: τετραρχία - ოთხთა მმართველობა, ოთხხელისუფლებიანობა) — მმართველობის ფორმა, სადაც ძალაუფლება გადანაწილებულია ოთხ პიროვნებას შორის, მაგრამ, როგორც წესი, ტეტრაქია გამოიყენება მართვის იმ სისტემის აღსანიშნავად, რომელიც III საუკუნის ბოლოს რომის იმპერიის სამართავად შემოიღო იმპერატორმა დიოკლეტიანემ. ანტიკური ისტორია დაარქივებული 2010-12-03 საიტზე Wayback Machine. ტეტრარქთა მიერ მოჭრილი მონეტები დაარქივებული 2011-02-02 საიტზე Wayback Machine. ტეტრაქია დაარქივებული 2011-05-14 საიტზე Wayback Machine. ძველი მსოფლიოს ისტორიის ენციკლოპედია, ბაკურ სულაკაურის გამომცემლობა, თბილისი, 2006წ.
ლოს-კარდონესის ეროვნული პარკი

ლოს-კარდონესის ეროვნული პარკი (ესპ. Parque Nacional Los Cardones) — ეროვნული პარკი არგენტინის ჩრდილო-დასავლეთში, სალტის პროვინციაში. მთაგორიან პარკს უკავია 650 კმ². მისი უმაღლესი წერტილი 5 000 მეტრია. მის ტერიტორიაზე შემორჩენილია მრავალი გადაშენებული ცხოველის, მათ შორის დინოზავრის ნაშთები. პარკი შეიქმნა 1996 წელს, როდესაც არგენტინის ეროვნული პარკების ადმინისტრაციამ ეს ტერიტორია კერძო მესაკუთრეთაგან შეიძინა. არგენტინის ეროვნული პარკების სია ვიკისაწყობში არის გვერდი თემაზე: ლოს-კარდონესის ეროვნული პარკი არგენტინის ეროვნული პარკების ადმინისტრაცია დაარქივებული 2007-04-16 საიტზე Wayback Machine.
ოსკარი საუკეთესო მსახიობი ქალისთვის

ამერიკული კინოაკადემიის ჯილდო საუკეთესო მსახიობი ქალისთვის არის ერთ-ერთი ჯილდო ოსკარის კინოფესტივალზე, რომელიც იმართება ყოველწლიურად ამერიკის შეერთებულ შტატებში. ჯილდოს ამერიკის კინემატოგრაფიულ ხელოვნებათა და მეცნიერებათა აკადემია გადასცემს კინემატოგრაფიაში მომუშავე მსახიობ ქალბატონებს. ოსკარის 49-ე დაჯილდოებამდე ეს კატეგორია დასათაურებულია იყო, როგორც ოსკარი ქალის მიერ დამსახურებულ შესრულებაში. თუმცა შემდეგ დაიმკვიდრა ახლანდელი სახელწოდება. კატეგორიაში ნომინანტებს არჩევენ აკედემიის წევრი მსახიობები, საბოლოო ხმის მიცემისას კი აკადემიის ყველა წევრი. ამ ნომინაციაში ჯილდო გადაეცემათ მხოლოდ მთავარი როლის შემსრულებელ მსახიობებს. მსახიობებს კი, რომლებიც ფილმში მეორეხარისხოვან როლს ასრულებენ ოსკარი გადაეცემათ ნომინაციაში ოსკარი საუკეთესო მსახიობი ქალისთვის მეორეხარისხოვან როლში. ყველაზე მეტი, ოთხი ოსკარი მიღებული აქვს კათრინ ჰეპბერნს, ყველაზე მეტი, 17 ნომინაცია კი მერილ სტრიპს. 1969 წელს იმის გამო, რომ ხმის მიცემისას მათი რაოდენობა გაიყო, ოსკარი გადაეცა ერთდროულად ბარბრა სტრეიზანდს და კათრინ ჰეპბერნს.
ელ-ლეონსიტოს ეროვნული პარკი

ელ-ლეონსიტოს ეროვნული პარკი (ესპ. Parque Nacional El Leoncito) — ეროვნული პარკი არგენტინაში, სან-ხუანის პროვინციაში. ფართობი 760 კმ². 1994 წელს შეიქმნა როგორც ნაკრძალი, ხოლო 2002 წლიდან გადაკეთდა ეროვნულ პარკად, ანდური ბუჩქნარის, ისტორიული და პალეონტოლოგიური ძეგლების დაცვის მიზნით. პარკის ტერიტორიაზე ჰაერი იდეალურად სუფთაა, რის გამოც აქ რამდენიმე ასტრონომიული ობსერვატორია მდებარეობს. კლიმატი ცივია, პერმანენტული ყინვებით. ნალექების საშუალო წლიური მაჩვენებელი 200 მმ-ია. ფლორა ძირითადად ბუჩქნარითაა წარმოდგენილი, ფაუნის წარმომადგენელთაგან კი აღსანიშნავია გუანაკო და სხვადასხვა ფრინველი. არგენტინის ეროვნული პარკების სია არგენტინის ეროვნული პარკების ადმინისტრაცია დაარქივებული 2012-01-14 საიტზე Wayback Machine.
ელ-პალმარის ეროვნული პარკი

ელ-პალმარის ეროვნული პარკი (ესპ. Parque Nacional El Palmar) — ეროვნული პარკი არგენტინაში, ენტრე-რიოსის პროვინციაში. მდებარეობს ქალაქების — კოლონისა და კონკორდიის სიახლოვეს. ფართობი 85 კმ². პარკი შეიქმნა 1966 აქ არსებული მრავალი სახეობის პალმის ხის დაცვის მიზნით. პარკში ჰავა სავანის ტიპისაა, არგენტინის მესოპოტამიისთვის დამახასიათებელი. არგენტინის ეროვნული პარკების სია ინფორმაცია პარკზე (ესპანური) ელ-პალმარის ეროვნული პარკი დაარქივებული 2007-03-10 საიტზე Wayback Machine. პარკის აღწერა (ესპანური) ვიკისაწყობში არის გვერდი თემაზე: ელ-პალმარის ეროვნული პარკი
ეკატერინეს სასახლე

ეკატერინეს დიდი სასახლე (რუს. Большой Екатерининский дворец) — ყოფილი საიმპერატორო სასახლე, სამი რუსი მონარქის ეკატერინე I-ის ელისაბედ I-ისა და ეკატერინე II-ის საზაფხულო რეზიდენცია. სასახლე მდებარეობს სანქტ-პეტერბურგისდან 26 კმ-ში, ქალაქ პუშკინში. რეზიდენციას დასაბამი 1717 წელს დაედო, როდესაც ეკატერინე I-მა გერმანელი არქიტექტორი იოჰან-ფრიდრიხ ბრაუნშტაინი დაიქირავა საკუთარი სიამოვნებისთვის ზაფხულის რეზიდენციის ასაგებად. 1743 წელს იმპერატრიცა ანამ მიხაილ ზემცოვსა და ანდრეი კვასოვს შეუკვეთა ეკატერინეს სასახლის გაფართოება. თუმცა იმპერატრიცა ელისაბედმა დედამისის რეზიდენცია ძველმოდურად მიიჩნია და 1756 წლის მაისში კარის არქიტექტორ ბართოლომეო რასტრელის სთხოვა ძველი შენობის დანგრევა და მისი ახლით, უფრო გრანდიოზულით შეცვლა როკოკოს სტილში. მშენებლობა ოთხ წელს გაგრძელდა და 1756 წლის 30 ივლისს არქიტექტორმა იმპერატრიცასა და მის კარს წარუდგინა ახალი 325 მეტრი სიგრძის სასახლე. ელისაბედის სიცოცხლის პერიოდში სასახლემ სახელი გაითქვა მისი ურცხვი ფუფუნებით. 100 კგ-ზე მეტი ოქრო იქნა გამოყენებული შენობის ფასადის ჩუქურთმების მოსავარაყებლად, სახურავზე კი უამრავი ქანდაკება დაიდგა. ერთ დროს ჭორიც გავრცელდა, რომ სახურავი მთლიანად ოქროსი იყო. სასახლის წინ ბაღი გაშენდა. მთელ კომპლექსს გარს ეტრყმის დელიკატური ჭედური რკინის გალავანი. მიუხედავად იმისა, რომ სასახლეს ეკატერინე დიდს უკავშირებენ, ეს უკანასკნელი სასახლის ”ათქვეფილი კრემისებრ” არქიტექტურას ძველმოდურად მიიჩნევდა. ტახტზე ასვლისას პარკის რამდენიმე ქანდაკება ოქროთი დაიფარა, იმპერატრიცა ელისაბედის უკანასკნელი სურვლის აღსასრულებლად, თუმცა დაკავშირებული ხარჯების სიდიდის შეტყობისთანავე ახალმა მონარქმა სამუშაოები მყისვე შეაწყვეტინა. ეკატერინეს განუკიცხავს მისი წინამორბედის უყაირათო ექსტრავაგანტულობა: ”მილიონ ექვსასი ათასი მანეთის თანხა დაიხარჯა მშენებლობაზე. ამის დამამტკიცებელი ხარჯთაღრიცხვა არსებობს; მაგრამ გარდა ამისა იმპერატრიცა ფულს ხარჯავდა საკუთარი ჯიბიდან ისე, რომ არ კი ითვლიდა”. Петров А. Н., Пушкин. Дворцы и парки, [2 изд.], Л., 1969; Мосякин А. Г. Жемчужное ожерелье Санкт-Петербурга. Дворцы, восставшие из пепла. Санкт-Петербург, «Паритет», 2014. — 432 с., илл. — ISBN 978-5-93437-405-2 Мосякин А. Г. Прусское проклятие. Тайна Янтарной комнаты. Санкт-Петербург, «Пальмира», 2018. –– 479 с. : илл. (Серия «Исчезнувшие сокровища») –– ISBN 978-5-521-00932-9 Екатерининский дворец (Большой) Екатерининский дворец დაარქივებული 2015-06-17 საიტზე Wayback Machine. Екатерининский дворец Историческая справка сайта Виртуальный Пушкин Историческая справка сайта ГМЗ Царское Село დაარქივებული 2015-06-17 საიტზე Wayback Machine. Интересные факты и фото Екатерининского дворца на сервере Pushkin.ru Аудиогид по Екатерининскому дворцу
Perpetual Flame

Perpetual Flame — გიტარისტ ინგვი მალმსტინის სტუდიური ალბომი, გამოსული 2008 წლის 13 და 14 ოქტომბერს, შესაბამისად ევროპაში და აშშ-სა და კანადაში. ეს იყო პირველი ალბომი 2005 წლის Unleash the Fury-ის შემდეგ და ასევე პირველი, რომელიც Judas Priest-ის ყოფილ ვოკალისტ ტიმ „რიპერ“ ოუენსთან ერთად ჩაიწერა. ალბომის ჩაწერაში მონაწილეობა მიიღო ასევე დერეკ შერინიანმა კლავიშებზე. ამ მუსიკალური პროექტის და საერთოდ, მალმსტინის შემოქმედებითი კარიერის წინსვლად ითვლება ახალი ვოკალისტის, Judas Priest-ის და Iced Earth–ის ყოფილი მთავარი ვოკალის, ტიმ ოუენსის მოსვლა მალსმტინის მუსიკაში: მალმსტინის ადრინდელი ვოკალისტებისაგან განსხვავებით, რომლებიც ხმის ტემბრის ხასიათისა და დიაპაზონის მიხედვით ნაკლები მრავაფეროვნებით ხასიათდებოდნენ, ტიმ ოუენსმა ახალი სიცოცხლე შემატა მის მუსიკას: მას ახასიათებს ვოკალის მდიდარი ჰარმონიული ქორუსი, აგრესიული დინამიკა და მელოდიურობა. ეს იყო სწორედ ის, რაც აქამდე აკლდა მალმსტინის მუსიკას ვოკალის ასპექტში. ამ ალბომის მუსიკალური სპექტრი ასევე გაამდიდრა კლავიშებიანი ინსტრუმენტების დამკვრელმა და კომპოზიტორმა დერეკ შერინიანმა, რომელმაც მანამდე სხვა როკ–ვარსკვლავებთან და ჯგუფებთან ჰქონდა ნამუშევარი, როგორებიც არიან ელის კუპერი, კისი, Dream Theater, ასევე ცნობილია თავისი სოლო პროექტით, სახელწოდებით Planet X. დრამების პარტიები ჩაწერა პატრიკ იუჰანსონმა, რომელმაც აქამდე მალმსტინის არაერთ პროექტში მიიღო მონაწილეობა. ამ ალბომში მალმსტინი მთავარი ვოკალის როლშიც გვევლინება კომპოზიციაში Magic City, რაც ალბომის კიდევ ერთი სასიამოვნო სიურპრიზია. ამ ალბომში მკვეთრად იგრძნობა მალმსტინის, როგორც გიტარისტ–ვირტუოზისა და კომპოზიტორის, თავისი შემოქმედებისადმი ერთგვარი ახლებური მიდგომა, ახალი „ფორმულის“ აღმოჩენა კომპოზიციების სტრუქტურაში, მის შესრულებასა და მუსიკოსების შემადგენლობაში. მისი დაკვრის ტექნიკა, სოლო პარტიები და იმპროვიზაცია უფრო გაბალანსებული, კონტროლს დაქვემდებარებული და კომპაქტურია, ყოველი კომპოზიციის მელოდიური მხარე უფრო მეტი გულდასმითაა აგებული. ფერარის მარკის მანქანებით მალმსტინის გატაცება საყოველთაოდ ცნობილი ფაქტია. ამის დასტურია ამ ალბომის ერთადერთი სინგლი - Red Devil, რომელიც ფერარის სიყვარულითა და პატივისცემით შექმნა მალმსტინმა. მხარდამჭერ ტურნეზე მალმსტინს შეუერთდა ბასისტი ბიორნ ენგლენი და კლავიში მაიკლ ტროი. 2008 წლის 25 ნოემბერს ტრეკები Red Devil, Damnation Game და Caprici di Diablo გახდა გადმოქაჩვადი თამაშებისთვის Rock Band და Rock Band 2. ყველა სიმღერის ავტორი — ინგვი მალმსტინი. ინგვი მალმსტინი - მთავარი და რიტმური გიტარა, ბას გიტარა, დამატებითი კლავიში, შემცვლელი და მთავარი ვოკალი სიმღერაში Magic City. ტიმ ოუენსი - მთავარი ვოკალი დერეკ შერინიანი - კლავიში პატრიკ იუჰანსონი - დრამები როი ზ – მიქშირება მარკ აპელბაუმი - მასტერინგი ↑ Allmusic review ↑ Metal-Rules review ↑ 3.0 3.1 3.2 ალბომის მიმოხილვა: Perpetual Flame. Encyclopaedia Metallum. ციტირების თარიღი: 2010-11-07. ↑ ალბომის მიმოხილვა: Perpetual Flame. ReviewBusters.net. დაარქივებულია ორიგინალიდან — 2013-05-16. ციტირების თარიღი: 2010-11-07. ↑ ალბომის მიმოხილვა: Perpetual Flame. Revelationz.net. დაარქივებულია ორიგინალიდან — 2008-12-08. ციტირების თარიღი: 2010-11-07.
მსოფლიოს უსწრაფესი ინდიანი

მსოფლიოს უსწრაფესი ინდიანი (ინგლ. The World's Fastest Indian) — 2005 წლის ახალზელანდიური ბიოგრაფიული ჟანრის ფილმი, რომელიც დაფუძვნებულია ბერტ მონროს რეალურ ამბავზე. ფილმში თამაშობენ ენტონი ჰოპკინზი, დაიან ლადი და სხვა. სცენარის ავტორი და რეჟისორია როჯერ დონალდსონი. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი მოგვითხრობს ცნობილი ახალზელანდიელი ბერტა მონროს ცხოვრების ისტორიას, რომელმაც თავისი ცხოვრების უამრავი წელი დაახარჯა თავისი საყვარელი მოტოციკლის გადაკეთებას საშეჯიბრო ბოლიდში სიჩქარის რეკორდის დასამყარებლად. ეს მოტოციკლი მარკის „ინდიანი“ იყო, გამოშვებული 1920 წელს და მის მაქსიმალური სიჩქარე მხოლოდ 58 მილი/სთ აღწევდა. „მსოფლიოს უსწრაფესი ინდიანი“ — კინოფილმების ინტერნეტ-მონაცემთა ბაზა (ინგლისური) ↑ AllMovies.GE :: ყველაზე სწრაფი ინდიანი
თერიონი

თერიონი — შვედური სიმფონიური მეტალ ჯგუფი, დაარსებული 1987 წელს. ჯგუფის დამაარსებელია ბასისტი კრიტოფერ იუჰანსონი. სიტყვა „თერიონი“ მომდინარეობს ბერძნული სიტყვისგან therion (θηρίον), რაც ნიშნავს „მხეცს“. ეს „მხეცი“ სწორედ ისაა, რომელიც აღწერილია ქრისტიანულ იოანეს გამოცხადებაში. დაიწყეს როგორც დეზ მეტალ ჯგუფმა, მხოლოდ შემდგომ პერიოდში ჩართეს ორკესტრის ელემენტები მათივე მეტალ მუსიკაში. აშკარად იყენებდნენ აკორდებს კლასიკური მუსიკიდან და არა მარტო როგორც დამატებების სახით, არამედ კომპოზიციების შიდა სტრუქტურის ნაწილების სახითაც. თერიონი პირველი მეტალ ჯგუფია სრულიად ცოცხალი ორკესტრის ელემენტებით. ისაა ასევე ჯგუფი, რომელიც ჩამოყალიბდა, პოპულარობა მოიხვეჭა და გავლენა იქონია სიმფონიურ მეტალზე, როგორც ჟანრზე. მოხსენიებულია, როგორც „ჩვენი დროის ყველაზე ავანტურული მეტალ ჯგუფი“. ყველაფერი ზემოთ აღნიშნულის გამო ჯგუფის მუსიკას უწოდეს „საოპერო მეტალი“. თერიონის მუსიკა თემებად იყენებს სხვადასხვა მითოლოგიებს და დაფუძნებულია კონცეპციებზე, რომელიც მოიცავს ოკულტიზმიდან დაწყებული მაგიითა და უძველესი ტრადიციებითა და ხელნაწერებით დამთავრებული. ტექსტების უმრავლესობა დაწერილია თომას კარლსონის მიერ, რომელიც რიტუალური მაგიის ორდენის Dragon Rouge დამფუძნებელი და თავმჯდომარეა, ხოლო იუჰანსონი - მისი წევრი. ჯგუფმა გამოიცვალა მრავალი წევრი და შეიცვალა არაერთი ჟანრი მისი ისტორიის მანძილზე. მთავარი სტატია: თერიონის დისკოგრაფია. Of Darkness... (1991) Beyond Sanctorum (1992) Symphony Masses: Ho Drakon Ho Megas (1993) Lepaca Kliffoth (1995) Theli (1996) A'arab Zaraq - Lucid Dreaming (1997) Vovin (1998) Crowning of Atlantis (1999) Deggial (2000) Secret of the Runes (2001) Lemuria (2004) Sirius B (2004) Gothic Kabbalah (2007) Sitra Ahra (2010) Les Fleurs du Mal (2012) Beloved Antichrist (2018) Leviathan (2021) Leviathan II (2022) Leviathan III (2023) ↑ ჩად ბოუარი. Gothic Kabbalah-ის მიმოხილვა. About.com. დაარქივებულია ორიგინალიდან — 2016-03-03. ციტირების თარიღი: 2008-03-14. ↑ ჯეფ მაკი. Gothic Kabbalah-ის მიმოხილვა. Live-metal.net. დაარქივებულია ორიგინალიდან — 2015-05-28. ციტირების თარიღი: 2008-03-14. ↑ თერიონის ოფიციალური მაისპეისი ↑ 4.0 4.1 გარი შარფ-იანგი. თერიონი. MusicMight. დაარქივებულია ორიგინალიდან — 2009-05-04. ციტირების თარიღი: 2010-05-23. ↑ eutherian-ის განსაზღვრება. Merriam-Webster-ის ონლაინ ლექსიკონი. ციტირების თარიღი: 2007-10-10. ↑ იოანეს გამოცხადება: 11 ახალი სახალხო აღთქმა. ონლაინ პარალელური ბიბლია. დაარქივებულია ორიგინალიდან — 2007-11-16. ციტირების თარიღი: 2007-10-10. ↑ თომ იურეკი. Gothic Kabbalah-ის მიმოხილვა. Allmusic. ციტირების თარიღი: 2007-07-25. ↑ გარი შარფ-იანგი. (2007-03-09) თერიონის ბიოგრაფია. MusicMight. ციტირების თარიღი: 2007-07-25. ↑ Embracing The Dark: The Magic Order of Dragon Rouge – book description. Official store. დაარქივებულია ორიგინალიდან — 2007-04-30. ციტირების თარიღი: 2007-07-25. ვიკისაწყობში არის გვერდი თემაზე: თერიონი ოფიციალური საიტი დაარქივებული 2005-12-17 საიტზე Wayback Machine. თერიონის საზოგადოება დაარქივებული 2008-12-18 საიტზე Wayback Machine. – ოფიციალური ფან-კლუბი Therion AllMusic-ზე თერიონი საიტზე Encyclopaedia Metallum
ლიუე-კალელის ეროვნული პარკი

ლიუე-კალელის ეროვნული პარკი (ესპ. Parque Nacional Lihué Calel) — ეროვნული პარკი არგენტინაში, ლა-პამპის პროვინციის ლიუე-კალელის დეპარტამენტში. ფართობი 99 კმ². პარკი შეიქმნა 1977 წელს. არგენტინის ეროვნული პარკების სია არგენტინის ეროვნული პარკების ადმინისტრაცია დაარქივებული 2011-09-02 საიტზე Wayback Machine.
პრედელტის ეროვნული პარკი

პრედელტის ეროვნული პარკი (ესპ. Parque Nacional Predelta) — ეროვნული პარკი არგენტინაში, ენტრე-რიოსის პროვინციაში. მდებარეობს არგენტინის მესოპოტამიაში, ქალაქ დიამანტეს სიახლოვეს, მდინარე პარანას დელტის გაგრძელებასთან. ფართობი 24 58 კმ². შეიქმნა 1992 წელს, პარანას ზემო დელტისა და კუნძულების ეკორეგიონის დაცვის მიზნით. არგენტინის ეროვნული პარკების სია არგენტინის ეროვნული პარკების ადმინისტრაცია დაარქივებული 2009-10-03 საიტზე Wayback Machine.